Document ID: /roh_data/filtered/Billingualer_Corpus_interleaved-de-rm.jsonl.gz/1534

This is a text translated from German to Rumantsch Grischun.
Die Kulturmarketingstelle zieht eine erste Bilanz

Nach gut drei Jahren zieht die Kulturmarketingstelle im Amt für Kultur Bilanz. Ziel der Aktivitäten war, vorhandene Angebote im Kulturbereich zu bündeln und die kulturelle Vielfalt als Reichtum touristisch besser zur Geltung zu bringen. Die Nachhaltigkeit der Kulturmarketingaktivitäten wird massgeblich durch die Kontinuität gewährleistet.

Mit der Schaffung einer Kulturmarketingstelle übernahm der Kanton Graubünden schweizweit eine zukunftsweisende Pionierrolle, weshalb nicht auf bewährte Strategien zurückgegriffen werden konnte. Das Feld der Aktivitäten wurde daher breit angelegt, um verschiedene Massnahmen zu testen. Was sich bewährt hat, wird weitergeführt und optimiert, weniger erfolgreiche Aktivitäten werden aufgegeben beziehungsweise neu konzipiert.

Eine im Auftrag der Marke Graubünden in der Schweiz durchgeführte, repräsentative Wahrnehmungsstudie ergab, dass die Befragten das breite kulturelle Angebot wie auch die überraschende moderne Architektur in Graubünden als stark ausgeprägt empfanden. Im Vergleich zu Konkurrenzregionen, wie dem Berner Oberland, dem Wallis oder dem Tirol, wurde unser Kanton in diesen beiden Punkten klar stärker beurteilt. Selbst wenn diese Resultate nicht bedeuten, dass sie das Verdienst des Bündner Kulturmarketings sind, bestätigen sie, dass Marketingaktivitäten im Bereich Kultur für Graubünden von Bedeutung sind.

Basiswerbemittel bildeten die Internetplattform www.graubuendenkultur.ch, die das gesamte Kulturangebot Graubündens darstellt, sowie eine informative und reich bebilderte Imagebroschüre mit zahlreichen Highlights. Beide sind beim Zielpublikum gut angekommen und werden daher in Zukunft weitergeführt und optimiert.

Daneben wurden einzelne Kampagnen mit ausgewählten Festivals und Museen realisiert, den so genannten "Aushängeschildern" der Bündner Kultur, die stellvertretend für das vielseitige und attraktive Kulturangebot in der Bergferienregion Graubünden stehen. Dazu gehörten z.B. eine PR-Aktion im Schneesportgebiet von Arosa sowie eine Anzeigenkampagne mit integriertem Wettbewerb in "Das Magazin" mit begleitender E-Board-Werbung in den grössten Schweizer Bahnhöfen.

Die Kulturmarketingstelle initiierte und unterstützte auch museumsübergreifende Projekte und touristische Marketingaktivitäten der drei kantonalen Museen. Grösstes Projekt war der Lange Samstag in Chur, ein von 12 Kulturhäusern aller Sparten gemeinsam realisierter Grossanlass, der aufgrund des grossen Interesses weitergeführt wird. Eine Erfolgsgeschichte ist auch der Kinderstadtplan Chur, der mit unterhaltsamen Aufgaben einlädt, die Stadt Chur und ihre Museen zu entdecken. Daneben wurde in Zusammenarbeit mit PostAuto Graubünden und der RhB das Pauschalangebot "Museen-Kombi Chur" entwickelt.

Hinweis an die Medien:

Den Bilanzbericht und Bilder finden Sie unter www.graubuendenkultur.ch/media

Gremium: Erziehungs-, Kultur- und Umweltschutzdepartement

Quelle: dt Amt für Kultur

Data: 18.12.2008

Il post per marketing da cultura fa ina emprima bilantscha

Suenter bundant trais onns fa il post per marketing da cultura da l'uffizi da cultura ina bilantscha. La finamira da las activitads era quella da concentrar las purschidas ch'èn avant maun en il sectur da la cultura e da far valair meglier la diversitad culturala sco ritgezza per il turissem. La persistenza da las activitads dal marketing da cultura vegn garantida per gronda part da la cuntinuitad.

Cun stgaffir in post per marketing da cultura ha il chantun Grischun surpiglià ina rolla da piunier progressiva en Svizra. Pervia da quai n'han ins betg pudì sa basar sin strategias cumprovadas. Il champ da las activitads è perquai vegnì concepì en moda generusa per examinar e per experimentar cun differentas mesiras. Quai ch'è sa cumprovà vegn mantegnì ed optimà, activitads cun main success vegnan stritgadas respectivamain concepidas da nov.

In studi represchentativ davart la percepziun ch'è vegnì fatg en Svizra per incumbensa da la marca "graubünden" ha mussà che las persunas ch'èn vegnidas dumandadas resguardan la vasta purschida culturala sco er l'architectura surprendentamain moderna en il Grischun sco fitg expressiva. En cumparegliaziun cun las regiuns da concurrenza, sco la Part sura bernaisa, il Vallais u il Tirol è noss chantun vegnì giuditgà sco cleramain pli ferm en quests puncts. Er sche quests resultats na signifitgan betg ch'els èn il merit dal marketing da cultura dal Grischun, conferman els che las activitads da marketing en il sectur da cultura èn impurtantas per il Grischun.

Ils meds da basa da reclama èn stadas la plattafurma d'internet www.graubuendenkultur.ch che preschenta l'entira purschida culturala dal Grischun, sco er ina broschura infurmativa ed illustrada ritgamain che cuntegna numerusas indicaziuns fitg interessantas. Tuttas duas han chattà ina buna accoglientscha tar il public en mira. Pervia da quai vegni cuntinuà cun ellas - en ina furma optimada - er en l'avegnir.

Ultra da quai èn vegnidas realisadas singulas campagnas cun festivals e cun museums elegids, las uschenumnadas "ensainas" da la cultura grischuna, che stattan per la purschida culturala variada ed attractiva dal Grischun sco regiun da vacanzas da muntogna. Latiers tutgan p.ex. in'acziun da PR en il territori da sport da naiv dad Arosa sco er ina campagna d'inserats cun in'occurrenza integrada en "Das Magazin" cun ina reclama accumpagnanta sin la tavla electronica en las staziuns las pli grondas da la Svizra.

Il post per marketing da cultura ha inizià e sustegnì er projects transmuseals ed activitads da marketing dals trais museums chantunals. Il project il pli grond è stà la "sonda senza fin" a Cuira, in'occurrenza gronda ch'è vegnida realisada cuminaivlamain da 12 instituziuns culturalas da tut las spartas e cun la quala i duai vegnir cuntinuà pervia dal grond interess. Ina istorgia da success è er il plan da la citad da Cuira per uffants che carmala cun incumbensas divertentas da scuvrir la citad da Cuira e ses museums. Ultra da quai è vegnì sviluppà - ensemen cun l'AutoDaPosta Grischun e cun la Viafier retica - in bigliet cumbinà per ils museums da Cuira.

Infurmaziun per las medias:

Il rapport da bilantscha sco er maletgs chattais Vus sut www.graubuendenkultur.ch/media

Gremi: departament d'educaziun, cultura e protecziun da l'ambient

Funtauna: rg uffizi da cultura

Data: 18.12.2008